Mɛni He Je Nɛ Yesu Gbo ɔ?\nKANE NGƐ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Boulou Bulgarian Cakchiquel Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lhukonzo Lingala Lithuanian Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mixe Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nMɛni He Je Nɛ Yesu Na Nɔ́ Nɛ E Gbo ɔ?\n“Nɔ kake [Adam] lɛ pee yayami, nɛ yayami kɛ gbenɔ ba. Enɛ ɔ ha gbenɔ sã nimli tsuo.”—Roma Bi 5:12\nAnɛ o suɔ nɛ o hi si daa lo? Eko ɔ, nihi fuu ma ha heto ke ee, se a susuɔ hu kaa e be hie. A deɔ ke a bɔ gbenɔ kɛ to wa he.\nSe ngɔɔ lɛ kaa a bi mo ke, “Anɛ o suɔ nɛ o gbo lo?” Behi fuu ɔ, nihi haa heto ke, dɛbi. Mɛni he je? Ngɛ nyagbahi kɛ haomihi nɛ waa kɛ ngɛ kpee ɔ tsuo se ɔ, wa suɔ nɛ waa hi wami mi. Baiblo ɔ tsɔɔ kaa Mawu bɔ adesahi kaa a hi si kɛ ya neneene. Baiblo ɔ de ke: ‘E ngɔ neneene si himi kɛ wo a tsui mi.’—Fiɛlɔ 3:11.\nSe ngɛ anɔkuale mi ɔ, adesa wami se kɛ we kulaa. Kɛ e ba lɛ kɛɛ? Anɛ Mawu pee nɔ́ ko konɛ e kɛ po nɔ́ nami kɛ gbenɔ se lo? Baiblo ɔ tsɔɔ nɔ́ he je nɛ Yesu na nɔ́ nɛ e gbo ɔ. Nɔ́ nɛ Baiblo ɔ de ɔ ngɛ bua jɔmi.\nKƐ E BA LƐ KƐƐ?\nMose kekleekle womi ɔ yi kake kɛ ya si yi etɛ ɔ ha nɛ wa le kaa Mawu ha Adam kɛ Hawa neneene wami he hɛ nɔ kami, nɛ e tsɔɔ mɛ nɔ́ nɛ e sa nɛ a pee konɛ a nyɛ nɛ a hi wami mi. Lɔ ɔ se ɔ, Baiblo ɔ tsɔɔ bɔ nɛ a gbo Mawu nɔ tue ha, nɛ lɔ ɔ ha he blɔ nɛ ɔ je a dɛ ɔ. Akɛnɛ pi nɔ́ fɛɛ nɔ́ nɛ Baiblo ɔ tu he munyu fitsofitso he je ɔ, ni komɛ susuɔ kaa e ji nyazia kɛkɛ. Se kaa bɔ nɛ e ji ngɛ Sane Kpakpa amɛ a mi ɔ, Mose kekleekle womi ɔ mi munyu ɔmɛ hu ji anɔkuale. *\nMɛni je Adam tue gbomi ɔ mi kɛ ba? Baiblo ɔ ha heto ke: “Nɔ kake lɛ pee yayami, nɛ yayami kɛ gbenɔ ba. Enɛ ɔ ha gbenɔ sã nimli tsuo, ejakaa nɔ tsuaa nɔ pee yayami.” (Roma Bi 5:12) Adam pee yayami kɛ si Mawu. Enɛ ɔ he ɔ, neneene wami he hɛ nɔ kami nɛ e ngɛ ɔ bɔ lɛ, nɛ nyagbenyagbe ɔ, e gbo. Akɛnɛ wa ji e sisi bimɛ he je ɔ, e ngɔ yayami kɛ fɔ wɔ. Lɔ ɔ he ɔ, wa nuɔ hiɔ, wa bwɔɔ, nɛ wa gboɔ. Kaa bɔ nɛ fɔli kɛ su komɛ fɔɔ a bimɛ ɔ, jã nɔuu nɛ Adam hu ngɔ gbenɔ kɛ yayami kɛ fɔ wɔ. Se anɛ Mawu pee nɔ́ ko ngɛ nyagba nɛ ɔ he lo?\nNƆ́ NƐ MAWU PEE\nNiinɛ, Mawu to blɔ nya konɛ e kpale ngɔ neneene wami he hɛ nɔ kami nɛ je Adam dɛ ɔ kɛ ha e sisi bimɛ. Mɛni blɔ nɔ nɛ Mawu gu kɛ tsu sane nɛ ɔ he ní?\nRoma Bi 6:23 ɔ de ke: “Yayami he hiɔwo ji gbenɔ.” Enɛ ɔ tsɔɔ kaa yayami ngɔ gbenɔ kɛ ba. Adam tɔmi ɔ he je nɛ e gbo ɔ nɛ. Akɛnɛ wɔ hu wa pee yayami he je ɔ, wa be nyɛe maa tu gbenɔ nya fo. E ngɛ mi kaa a fɔ wɔ ngɛ yayami mi mohu lɛɛ, se pi wɔ nɛ wa ha nɛ e ba jã. Lɔ ɔ he ɔ, Mawu je e suɔmi mi nɛ e ngɔ e Bi, nɛ ji Yesu kɛ ha, konɛ e kɛ wo wa ‘yayami ɔmɛ a he hiɔ.’ Mɛni blɔ nɔ e gu kɛ pee jã?\nYesu gbenɔ ɔ bli blɔ ha wɔ konɛ waa hi si ngɛ bua jɔmi mi kɛ ya neneene\nNɔmlɔ kake nɛ ye mluku nɛ ji Adam tue gbomi ɔ lɛ ha nɛ yayami kɛ gbenɔ sã adesahi tsuo. Enɛ ɔ he ɔ, ja nɔmlɔ kake nɛ ye mluku bu Mawu tue kɛ ya su gbenɔ mi loko a ma nyɛ ma kpɔ wɔ kɛ je yayami kɛ gbenɔ dɛ mi. Baiblo ɔ tsɔɔ nya kaa: “Kaa bɔ nɛ nihi babauu ba pee yayami peeli ngɛ nɔ kake tue gbomi he ɔ, jã kɛ̃ Yesu Kristo nɔ kake e tue nɛ e bu ɔ he ɔ, Mawu maa bu nihi tsuo dali.” (Roma Bi 5:19) “Nɔ kake” ɔ nɛ a tu e he munyu ɔ ji Yesu. E je hiɔwe kɛ ba zugba a nɔ kaa adesa nɛ ye mluku *, nɛ e ba gbo kɛ ha wɔ. Jã nɛ e pee ɔ bli blɔ kɛ ha wɔ konɛ huɛ bɔmi kpakpa nɛ hi waa kɛ Mawu wa kpɛti, nɛ wa ná neneene wami hwɔɔ se.\nNƆ́ HE JE NƐ YESU NA NƆ́, NƐ E GBO\nMɛni he je nɛ e he ba hia nɛ Yesu nɛ gbo kɛ kpɔ wɔ ɔ? Tse jinɛ Mawu Ope ɔ ma nyɛ ma fã kaa Adam sisi bimɛ nɛ a hi si daa nɛ e he be hiae kaa Yesu nɛ gbo? Ngɛ anɔkuale mi ɔ, Mawu ma nyɛ maa pee jã. Se ke e pee jã a, lɔ ɔ maa tsɔɔ kaa e kɛ mlaa nɛ lɛ nitsɛ e wo kaa yayami he hiɔwo ji gbenɔ ɔ tsu we ní. Mlaa nɛ ɔ, pi mlaa ko nɛ e ma nyɛ ma tsake kɛkɛ. Mawu yeɔ anɔkuale, lɔ ɔ he ɔ, e sa nɛ e ye jamɛ a mlaa a nɔ.—La 37:28.\nKaa Mawu yi dami sane ngɛ si fɔfɔɛ nɛ ɔ mi ɔ, jinɛ nihi ma susu kaa e be dami sane yee ngɛ ní kpahi hu a mi. Kaa nɔ hyɛmi nɔ́ ɔ, anɛ Mawu kɛ anɔkuale yemi ma nyɛ maa tsɔɔ Adam sisi bimɛ nɛ e sa kaa a ná neneene wami lo? Ke o hyɛ ɔ, wa ma nyɛ ma ná nɔ mi mami ngɛ Mawu mi kaa e maa ye e si womi ɔmɛ a nɔ lo? Mawu ye dami sane konɛ e kɛ he wa yi wami. Enɛ ɔ haa wa naa kaa e maa pee nɔ́ nɛ da be fɛɛ be.\nMawu gu Yesu wami nɛ e kɛ sã afɔle ɔ nɔ kɛ bli blɔ kɛ ha wɔ konɛ waa hi si kɛ ya neneene ngɛ Paradeiso mi ngɛ zugba a nɔ. Yesu de ngɛ Yohane 3:16 ke: “Mawu suɔ je ɔ saminya, nɛ e ngɔ e Bi kake ɔ ngɔ ha, konɛ nɔ tsuaa nɔ nɛ heɔ lɛ yeɔ ɔ, e hɛ mi ko kpata, se mohu e na neneene wami.” Yesu gbenɔ ɔ ha nɛ wa na kaa Mawu yeɔ dami sane. Jehanɛ hu ɔ, e haa nɛ wa naa kaa Mawu suɔ adesahi wawɛɛ.\nSe kɛ̃ ɔ, mɛni he je nɛ e he ba hia nɛ Yesu nɛ na nɔ́ nɛ e gbo kaa bɔ nɛ a tu he munyu ngɛ Sane Kpakpa amɛ a mi ɔ? Abosiami de kaa ke adesahi kɛ ka nɛ nya wa ko kpe ɔ, a be Mawu anɔkuale yee. Se anɔkuale nɛ Yesu ye ngɛ kahi nɛ e kɛ kpe ɔ mi ɔ tsɔɔ kaa Abosiami nya pomi ɔ ji lakpa. (Hiob 2:4, 5) Eko ɔ, akɛnɛ Abosiami sisi Adam nɛ e gbo Mawu nɔ tue he je ɔ, nɔ ko ma susu kaa nɔ́ nɛ Abosiami de ɔ ji anɔkuale. Yesu kɛ Adam tsuo ye mluku, se ngɛ kahi nɛ Yesu kɛ kpe ɔ tsuo se ɔ, e ye Mawu anɔkuale. (1 Korinto Bi 15:45) Anɔkuale nɛ Yesu ye kɛ pi si ɔ tsɔɔ kaa jinɛ Adam hu ma nyɛ maa pee Mawu suɔmi nya ní. Yesu pee jã kɛ pee nɔ hyɛmi nɔ́ kɛ ha wɔ konɛ waa kase. (1 Petro 2:21) Mawu dloo Yesu mumi mi nɔmlɔ tso nɛ gbo we kɛ tsɔɔ kaa e bua jɔ anɔkuale nɛ e ye ɔ he.\nBƆ NƐ O MA NÁ HE SE HA\nYesu gbenɔ ɔ ji nɔ́ ko nɛ ya nɔ nitsɛnitsɛ, nɛ lɔ ɔ bli blɔ ha wɔ konɛ waa hi si kɛ ya neneene. Anɛ o suɔ nɛ o hi si kɛ ya neneene lo? Yesu tsɔɔ nɔ́ nɛ e sa nɛ waa pee. E de ke: “Ke a na le kaa mo ji anɔkuale Mawu ɔ, nɛ a le Yesu Kristo, nɔ nɛ o tsɔ ɔ, a ma ná neneene wami.”—Yohane 17:3.\nNimli nɛ a pee womi tɛtlɛɛ nɛ ɔ ngɛ mo nine fɔe nɛ o kase Yehowa nɛ ji anɔkuale Mawu ɔ, kɛ e Bi Yesu Kristo he ní babauu. Yehowa Odasefohi nɛ a ngɛ o kpɔ ɔ mi ɔ maa suɔ kaa a maa ye bua mo. O maa na munyu kpahi nɛ maa ye bua mo ngɛ wa wɛbsaiti ɔ nɔ ngɛ www.jw.org/ada.\n^ kk. 8 Hyɛ munyuyi nɛ ji, “The Historical Character of Genesis,” ngɛ Insight on the Scriptures Kpo 1, ba fa 922 nɛ Yehowa Odasefohi pee ɔ.\n^ kk. 13 Mawu je e Bi ɔ wami kɛ wo Maria fɔmi kotoku mi, nɛ Mawu mumi klɔuklɔu ɔ po Yesu he piɛ ngɛ Maria mi mi, nɛ yayami nɛ Maria ná kɛ je Adam ngɔ ɔ sã we Yesu.—Luka 1:31, 35.\n“Nyɛɛ Pee Enɛ ɔ”\nGbɔkuɛ nɛ e nɔ jena loko Yesu ma gbo ɔ, Yesu bua e kaseli anɔkualetsɛmɛ ɔmɛ a nya nɛ e to e gbenɔ Kaimi ɔ sisi. E de mɛ ke: “Nyɛɛ pee enɛ ɔ nɛ nyɛ kɛ kai mi.” (Luka 22:19) Yehowa Odasefohi ngɛ je kɛ wɛ buɔ fami nɛ ɔ tue. Enɛ ɔ he ɔ, daa jeha a, wa buaa wa he nya nɛ wa kaiɔ Yesu gbenɔ ɔ. Ngɛ jeha nɛ be ɔ mi ɔ, nihi 19,862,783 ba kaimi ɔ.\nJeha nɛ ɔ, a maa ye Yesu gbenɔ Kaimi ɔ Sɔ, March 23 benɛ pu nɔ si. Wa ngɛ o kɛ o weku ɔ kɛ o huɛmɛ tsuo nine fɔe konɛ nyɛ ba bu magbɛ nɔ munyu nɛ a ngɔ kɛ da Baiblo ɔ nɔ ɔ tue. Munyu ɔ maa tsɔɔ nɔ́ he je nɛ Yesu gbenɔ ɔ he hia kɛ bɔ nɛ o ma nyɛ ma ná he se ha. Nɔ fɛɛ nɔ ma nyɛ maa ba eko; a he we nɔ́ ko. Wa kpa mo pɛɛ nɛ o bi Yehowa Odasefohi nɛ a ngɛ o kpɔ ɔ mi ɔ nɛ a tsɔɔ mo be nɛ a maa ye Kaimi ɔ, kɛ he nɛ a maa pee ngɛ. O ma nyɛ maa hyɛ hu ngɛ wa Intanɛti ní tsumi he ɔ ngɛ www.jw.org/ada.\nKai Yesu Gbenɔ ɔ\nWaa kɛ bua jɔmi ngɛ mo nine fɔe nɛ o ba piɛɛ wa he kɛ ye gbijlɔ nɛ he hia nɛ ɔ. O maa kase se nami nɛ ngɛ Yesu si himi kɛ e gbenɔ ɔ he ɔ he ní.